புதைக்கப்பட்டவை. - ஏனைய கவிதைகள்

நான் பார்த்திருக்கிறேன் 
  நீ மூச்சு விடாமல் 
  பேசிக்கொண்டிருப்பாய் 
 ஆங்கிலத்திலும் 
  பெயர் தெரியாத 
  சில மொழிகளிலும். 
 யோசித்திருக்கிறேன் 
  என் கிராமத்தில் பிறந்து 
  என் கிராமத்தில் வளர்ந்தாலும் 
  வேற்று கிரகவாசிபோல் 
  இருந்திருக்கிறாய் என்னில்; 
 கைப்பேசி கையாளத்தெரியாமல் 
  கலங்கிய காலத்தில் 
  செயற்கைக்கோள் வரை 
  சிந்தித்தவள் நீ. 
 திறமைகளின் 
  மொத்த குவியலாய் 
  பார்த்திருக்கிறேன் உன்னை. 
 கலை, இலக்கியம் 
  எல்லாம் 
  வரிசையில் நின்றன 
  வகுப்புக்கு உன்னிடம். 
 என் புத்தி விரும்பிய 
 உன் புத்தியை பார்த்து 
 பிரம்மித்ததுண்டு. 
 நிச்சயம் 
  உலக வரலாற்றில் 
 உனக்கான பக்கங்கள் 
  சில இருக்கும். 
 அப்படித்தான் நினைத்தேன். 
 வருடங்கள் ஓடின. 
 உன் திறமைகள் 
  திரைப்பட்டன 
  வெளியில் காணோம். 
 நிச்சயம் நான் விரும்பிய 
  அது மட்டும் நடக்காமல் 
  இருந்திருந்தால்-உன்னை 
  உலகம் பார்த்திருக்கும். 
 ஒன்று மட்டும் உண்மை 
  உன் வாழ்வில். 
 நானும் சராசரி 
  கணவனாய் இருந்துவிட்டேன். 
 நான் பார்த்திருக்கிறேன் 
  நீ மூச்சு விடாமல் 
  பேசிக்கொண்டிருப்பாய் 
 ஆங்கிலத்திலும் 
  பெயர் தெரியாத 
  சில மொழிகளிலும். 
 யோசித்திருக்கிறேன் 
  என் கிராமத்தில் பிறந்து 
  என் கிராமத்தில் வளர்ந்தாலும் 
  வேற்று கிரகவாசிபோல் 
  இருந்திருக்கிறாய் என்னில்; 
 கைப்பேசி கையாளத்தெரியாமல் 
  கலங்கிய காலத்தில் 
  செயற்கைக்கோள் வரை 
  சிந்தித்தவள் நீ. 
 திறமைகளின் 
  மொத்த குவியலாய் 
  பார்த்திருக்கிறேன் உன்னை. 
 கலை, இலக்கியம் 
  எல்லாம் 
  வரிசையில் நின்றன 
  வகுப்புக்கு உன்னிடம். 
 என் புத்தி விரும்பிய 
 உன் புத்தியை பார்த்து 
 பிரம்மித்ததுண்டு. 
 நிச்சயம் 
  உலக வரலாற்றில் 
 உனக்கான பக்கங்கள் 
  சில இருக்கும். 
 அப்படித்தான் நினைத்தேன். 
 வருடங்கள் ஓடின. 
 உன் திறமைகள் 
  திரைப்பட்டன 
  வெளியில் காணோம். 
 நிச்சயம் நான் விரும்பிய 
  அது மட்டும் நடக்காமல் 
  இருந்திருந்தால்-உன்னை 
  உலகம் பார்த்திருக்கும். 
 ஒன்று மட்டும் உண்மை 
  உன் வாழ்வில். 
 நானும் சராசரி 
  கணவனாய் இருந்துவிட்டேன்.